40% bejaardes kry nooit besoek van kinders, wys verslagArgieffoto (Foto: congerdesign/Pixabay) ŉ Studie wat in 2019 deur Solidariteit Helpende Hand gedoen is, toon dat 40% van inwoners in tehuise vir bejaardes nooit deur hul kinders op ŉ uitstappie geneem word nie, en nooit besoek van hul kinders ontvang nie. Altesaam 20% bejaardes ontvang maandeliks of jaarliks ŉ besoek van hul geliefdes, met 34% wat ŉ weeklikse besoek geniet, en 6% wat bevoorreg is om ŉ daaglikse besoek te ontvang. Sowat 30% van die respondente het aangedui dat hulle geen onmiddellike ondersteuningsnetwerk het nie. Ongeveer 450 bejaarde inwoners van 50 tehuise het aan Solidariteit Helpende Hand se studie deelgeneem. Die doel van die studie was om te bepaal wat die tehuise se behoefte aan ondersteuning en dienste is en wat inwoners van hierdie tehuise se belangstellings is, ten einde vas te stel hoe Helpende Hand in hierdie behoeftes kan voorsien. Intussen het die minister van finansies, Tito Mboweni, vandeesweek in sy begrotingstoespraak bekend gemaak dat die ouderdomstoelae met R80 styg tot R1 860 – ŉ skamele 4,3%. Ander bevindinge van Helpende Hand se studie sien soos volg uit: Argieffoto (Foto: StockSnap/Pixabay) Om saam met Helpende Hand by ŉ tehuis vir bejaardes naby jou betrokke te raak, skakel Solidariteit Helpende Hand by 012 111 8360, besoek die webwerf en bied jou hulp aan, of klop by jou dorp se Helpende Hand-tak aan. Lees die volledige Helpende Hand-verslag hier.